Trafikken snegler sig afsted, når du kører på arbejde om morgenen - og igen, når du vender snuden hjemad efter fyraften. Føles det bekendt med tæt trafik - og bor du i Aalborg - så er der en god grund til det. Vesterbro i Aalborg er nemlig den næstmest trafikerede vej i myldretiden - i hvert fald målt på den tid, det tager at køre en kilometer. Det viser en ny opgørelse, Vejdirektoratet har lavet. Opgørelsen er lavet på baggrund af GPS-målinger, Vejdirektoratet har foretaget. Tabellen ovenfor viser rejsetiden for 1 kilometer på en udvalgt strækning på en central hovedfærdselsåre i landets fem største byer. Rejsetiderne svarer til rejsehastigheder på mellem otte kilometer i timen og 20 kilometer i timen.

Opsummering:
Vesterbro i Aalborg er på 2. pladsen på listen over veje i Danmarks største byer med den længste rejsetid. Godt fem minutter tager det at køre 1 km.